ཡེ་ཤེས་མཁའ་འགྲོ་བདུད་འདུལ་དྲག་མོའི་བསྙེན་
སྒྲུབ་ཀྱི་ཡི་གེ་མདོར་བསྡུས་གནམ་
ལྕགས་ལྡེའུ་མིག་ཅེས་བྱ་བ་
བཞུགས་སོ། །
ན་མོ་གུ་རུ་ཛྙཱ་ན་ཌཱ་ཀི་ནཱི་ཡཻ། ཀུན་རྟོག་རབ་སྤངས་སྙིང་རྗེ་ཁྲོས་པའི་སྐུ། །འཇིགས་
རུང་གདོང་ལྔའི་ཞལ་ཅན་ལྷན་སྐྱེས་མ། །དྲན་པས་བདུད་སྡེའི་མགོ་བོ་བརྒྱར་འགས་
ཀྱང༌། །སྐལ་ལྡན་སྙིང་ལ་བདེ་ཆེན་སྩོལ་དེར་འདུད། །ཡང་ཟབ་གསང་བའི་བདག་
པོ་སེང་གེའི་སྒྲ། །གྲུབ་པའི་ནུས་འབྱིན་བདུད་འདུལ་བདེ་ཆེན་རྒྱལ། །དབྱེར་མེད་
སྤྲུལ་པའི་གཏེར་ཆེན་བསམ་གཏན་གླིང༌། །བརྒྱུད་པར་བཅས་རྣམས་སྤྱི་བོའི་རྒྱན་དུ་
མཆོད། །ཐུན་མོང་ལས་བཞི་བྲལ་བདེའི་མཆོག་ལ་སོགས། །དངོས་གྲུབ་ལོ་ཟླ་ཙམ་
གྱིས་ངེས་སྟེར་བ། །ཡེ་ཤེས་མཁའ་འགྲོ་བདུད་འདུལ་དྲག་མོ་ཡི། །བསྙེན་ཡིག་
རང་འདྲའི་དོན་དུ་ཅུང་ཟད་བཀོད། །དེ་ལ་ཤིན་ཏུ་ཟབ་ཅིང་གསང་བ་ ཆེན་ པོའི་
གཞུང་དང་འབྲེལ་ཞིང་གདམས་ངག་གི་རིམ་པ་ལས་བྱུང་བའི་གནད་ཐིག་ཙིཏྟ་རྗེན་
པ་མཁའ་འགྲོ་རྒྱ་མཚོའི་ཞལ་རླངས་ཐོ་ལེ་བ་དངོས་གྲུབ་མཆོག་བརྙེས་པའི་རིག་
འཛིན་དབང་ཕྱུག་རྣམས་ཀྱི་ཞལ་དང་ཐུགས་ལ་གབ་པ་དག རང་ཉིད་ཀྱི་སྐལ་པའི་
དཔྱིད་དུ་འོངས་པས་ཆོས་ཀྱི་བདག་པོར་དབུགས་དབྱུང་ཐོབ་སྟེ་རྒྱལ་ཚབ་ཀྱི་ས་ལ་
གནས་པ་དག་གིས་སོ་སྐྱེའི་སྤྱོད་ཡུལ་དུ་ཇི་ཙམ་མཚམས་པར་ལེགས་པར་བཀྲལ་
བའི་རྗེས་སུ་འབྲངས་ནས། འདིར་ཡེ་ཤེས་མཁའ་འགྲོའི་བསྙེན་སྒྲུབ་ཀྱི་ཚུལ་
ལ་འཇུག་པ་མདོར་བསྡུས་པ་ཞིག་བྲི་བ་ལ། ཐོག་མར་བསྒྲུབ་གཞིའི་ལྷ་ངོས་བཟུང་།
དེ་ནས་སྒྲུབ་བྱེད་ཀྱི་ཐབས་བསྟན། མཐར་བསྒྲུབས་པའི་འབྲས་བུ་སྨོས་པ་སྟེ་རྣམ་པ་
230

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
གསུམ་གྱིས་གསང་བ་ཆེན་པོར་ངེས་པའི་ཆིངས་མ་ཚང་བ་མེད་པར་བསྟན་ཏོ། །དང་
པོ་ལ་རྣམ་པ་གསུམ་སྟེ། དོན་ཆོས་ཉིད་ཀྱི་ལྷ། མཚན་མ་བརྡའི་ལྷ། སྒྱུ་མ་རྟགས་ཀྱི་
ལྷའོ། །དང་པོ་ལའང༌། ཕ་རོལ་ཏུ་ཕྱིན་པའི་ཐེག་པར་གཞི་བདེ་གཤེགས་སྙིང་པོ་རང་
བཞིན་རྣམ་དག ལམ་མངོན་རྟོགས་བརྒྱད་ཀྱི་བདག་ཉིད་ཤེས་རབ་ཀྱི་ཕ་རོལ་ཏུ་
ཕྱིན་པ། འབྲས་བུ་བྲལ་སྨིན་མཁའ་ཁྱབ་གློ་བུར་རྣམ་དག་སྟེ་འཕགས་བཞི་སྐྱེད་
པའི་ཡུམ་ཆེན་མོ་འགྱུར་བ་མི་མངའ་ཞིང་སྤྲོས་པའི་མཐའ་ཐམས་ཅད་དང་བྲལ་
བ་སོ་སོ་རང་གིས་རིག་པར་བྱ་བ་ཉིད༌དང༌། རྡོ་རྗེའི་ཐེག་པ་འདིར་ནི་སྦས་ལའི་
གསང་བ་གསལ་བས། འགྱུར་མེད་ཀྱི་བདེ་བ་ཆེན་པོས་ཁྱད་པར་དུ་བྱས་པའི་གཞི་
གནས་རང་བྱུང་གི་ཡེ་ཤེས་དེ་ཉིད། ཐབས་ཤེས་ཁྱད་པར་ཅན་གྱིས་ལམ་དུ་བྱས་པས།
རབ་ ཏུ་ མི་ གནས་ པའི་ ཟུང་ འཇུག་ རྣམ་ པར་ དག་ ཅིང་ འོད་ གསལ་ བ་ བཅོམ་
ལྡན་འདས་མ་བདེ་བའི་དབང་མོ་ཆེ་དཔལ་འབར་རྩེ་བའི་སྒྲ་དབྱངས་མ་གང་ཡིན་པ་
རྫོགས་པ་ཆེན་པོའི་ལམ་དང་བླ་མའི་དུས་ཐབས་ལ་གནས་པ་དེ་ཉིད་དོ།
།གཉིས་པ་
ལའང༌ ། ཨེ་ ཡིག་སོགས་ ཡི་གེས་མཚོན༌པ་དང༌། ཆུ་སྐྱེས་སོགས་དབྱིབས་ཀྱིས་
མཚོན་པ་དང༌། བདེ་སྐྱོང་སོགས་མཚན་མས་མཚོན་པ་དང༌། འཁོར་ལོ་དྲུག་གི་དབུས་
སུ་མི་ཤིགས་པའི་དྭངས་མ་ཏི་ལ་ཀ་དང་ཁ་སྦྱོར་དུ་གནས་པའི་དཔྱིད་དམ་ཙཎྜ་ལཱི་
ཁམས་གསུམ་གྱི་རྩ་ཐིག་རླུང་གསུམ་སྲེག་པའི་ངོ་བོར་གནས་ཤིང་རླུང་སྔགས་དབྱེར་
མི་ཕྱེད་པའི་བཟླས་རིམ་བསྐྱེད་རྫོགས་ཐུན་མོང་གིས་བསྒྲུབ་བྱའི་གཞིར་གྱུར་པ་
རྣམས་སོ། །གསུམ་པ་ལའང༌། གནམ་ཞལ་དབྱིངས་ཀྱི་དབང་ཕྱུག་མ་ དང་ རྡོ་ རྗེ་
རྣལ་འབྱོར་མ་སོགས་ཁྱབ་བྱེད་དང་རྒྱས་འདེབས་པ་པོའི་ཚུལ་གྱིས་དཀྱིལ་འཁོར་གྱི་
གཙོ་མོར་བཞུགས་པ་ནི་ཆོས་སྐུ་ཡོངས་གྲུབ་རྟགས་ཀྱི་ཕྱག་རྒྱ། རྡོ་རྗེ་རིན་ཆེན་པདྨ་
231

ཀོང་སྤྲུལ་ཡོན་ཏན་རྒྱ་མཚོས་མཛད།
ལས་དང་སྣ་ཚོགས་སུ་རང་བཞིན་གྱིས་གྲུབ་པའི་རིགས་ཀྱི་དབང་མོ་སྒྱུ་འཕྲུལ་རྒྱན་
གྱི་རོལ་མོས་གསང་བ་དགྱེས་པའི་ཁང་པ་མཛེས་པར་བྱེད་པ་ལོངས་སྐུ་ལྷན་སྐྱེས་
རྟགས་ཀྱི་ཕྱག་རྒྱ། དག་ སྒྱུར་ སྦྱོར་མྱོས་དབང་དུ་བྱེད་པ་སོགས་མཁའ་ལ་ འགྲོ་
བ་དང་ཤུགས་ཀྱིས་འགྲོ་བའི་རིགས་སོ་བདུན་ནས་བརྒྱ་ཕྲག་གི་བར་དུ་འཇིག་
རྟེན་ཡོངས་ལ་རྫུ་འཕྲུལ་གྱི་རྩལ་ཤུགས་ཁྱབ་པར་འགྱེད་པ་སྤྲུལ་སྐུ་རྣམ་འགྱུར་
རྟགས་ཀྱི་ཕྱག་རྒྱ་སྟེ། ཐམས་ཅད་ཀྱང་ལྷ་མོའི་བཞིན་ལག་གི་རྣམ་པར་ཤར་པའི་
དབྱིབས་དང་སྒྲ་རྟོག་གི་སྤྱོད་ཡུལ་བསྐྱེད་རིམ་ཡན་ལག་བཞི་ལྡན་གྱིས་བསྒྲུབ་པར་བྱ་
བ་དག་གོ །གཉིས་པ་སྒྲུབ་བྱེད་ཀྱི་ལམ་ནི་བསྐྱེད་རྫོགས་རྫོགས་པ་ཆེན་པོ་གསུམ་
དུ་ངེས་པ་ལས། འདིར་ནི་བསྐྱེད་པ་མ་ཧཱ་ཡོ་གའི་ལམ་གྱིས་སྒྱུ་མ་རྟགས་ཀྱི་ཕྱག་རྒྱ་
གཙོ་བོར་བསྒྲུབ་ཅིང་ཞར་ལ་རྣལ་འབྱོར་གོང་མ་གཉིས་ཀྱི་རིམ་པ་ལ་འཇུག་པ་སྟེ།
དེ་ལའང་ཕྱི་ལྟར་ཞི་བ་རྩ་བའི་སྒྲུབ་པ་དང་། ནང་ལྟར་དྲག་མོ་སྙིང་གི་སྒྲུབ་པ་དང༌།
གསང་བ་བཅུད་དྲིལ་རྒྱུན་ཁྱེར་གྱི་རིམ་པ་དང་། མཆོག་སྒྲུབ་ཁྱད་པར་ལམ་ཟབ་ཀྱི་
གདམས་པ་དང༌། དེ་དག་གི་ཡན་ལག་ཏུ་དམ་ཚིག་དང་སྤྱོད་པའི་ཚུལ་བསྟན་པའོ།
དང་པོ་ནི། ཆོས་འབྱུང་གནམ་ལྕགས་ཕྲེང་བ་ལས། ཕྱི་སྒྲུབ་གནམ་ལྕགས་ཕྲེང་བ་གྲི་
གུག་རྒྱ། །བསྙེན་སྒྲུབ་དམར་འདྲིལ་བསྐྱེད་རྫོགས་བཅུད་དུ་འདུས། །འདི་ནི་དཔག་
བསམ་ཤིང་གི་སྡོང་པོ་འདྲ། །ཉམས་སུ་བླངས་ན་ཚེ་གཅིག་སངས་རྒྱས་འགྲུབ། །ཅེས་
གསུངས་པ་ལྟར་སྒྲུབ་པ་ཐམས་ཅད་ཀྱི་རྩ་བ་ཕྱི་ལྟར་དུ་བསྙེན་པ་འདི་ལ་གཞུང་སོར་
བཞག་དང༌། མན་ངག་ཁ་སྐོང་གི་རིམ་པས་ཉམས་སུ་ལེན་ཚུལ་གཉིས་ཏེ། གཉིས་ཀ་
ལའང་གནས་དུས་བཅས་བཤམས་ཀྱི་རིམ་པ་སོགས་ནི་མཚུངས་ཤིང་། ནང་སྒྲུབ་
སོགས་ལའང་ཁྱད་པར་སྣོན་རྒྱུ་ཅུང་ཟད་མ་གཏོགས་གཅིག་པ་ཉིད་དོ། །དེ་ལ་གནས་
232

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
ནི་གནམ་ལྕགས་ཐོག་གི་རྒྱུད་ལས། གཡའ་རི་དུར་ཁྲོད་དབེན་པའི་གནས། །གངས་
རི་གཡའ་རི་སྦས་པའི་གནས། །དེར་ནི་མཁའ་འགྲོ་རང་བཞིན་གནས། །ཞེས་རབ་དེ་
ལྟ་བུ་དང༌། ནགས་ཁྲོད་ལུང་སྟོང་དུར་ཁྲོད་དེར། །མཁའ་འགྲོ་རྒྱུ་ཞིང་མཐུན་སྤྱོད་
གནས། །ཞེས་གནས་འབྲིང་གི་མཚན་ཉིད་དང་། ས་གཙང་རབ་དབེན་ཇག་ཆོམས་
མེད། །དེ་ནས་སྒྲུབ་ན་འགྲུབ་བར་བཤད། །ཅེས་ཐ་མའི་གནས་ཏེ་དེ་གསུམ་སྐབས་
སུ་གང་བབ་པ་དང་། གཞན་ཡང་ལས་སྦྱོར་སྦོག་ཆོག ཞི་རྒྱས་དབང་དྲག་གི་ལས་སོ་
སོ་ལ་ཤིས་པའི་གནས་གསལ་བར་བསྟན་པ་དེ་དག་ཀྱང་གནས་སྐབས་ཀྱི་དགག་བྱ་
མེད་ན་སྙོམ་ལས་ཀྱི་དབང་དུ་མ་ཐལ་བར་ཅི་ནུས་བཙལ་བར་བྱ་བ་ཁོ་ན་སྟེ་ཕྱི་ནང་
རྟེན་འབྲེལ་འགྲོས་གཅིག་པ་དང་གསང་སྔགས་ཐབས་ཀྱིས་ཆེ་བ་ཡིན་པའི་ཕྱིར་
ཏེ་འདི་རིགས་གཞན་ལའང་ཤེས་པར་བྱའོ། །དུས་ནི་རྒྱུད་ལས། ལོ་དུས་བྱ་སྤྲེལ་ཟླ་
བ་མགོ། །ཚེས་གཅིག་གསུམ་བཅུ་བཅུ་གསུམ་དགུ། །ཉེར་གཉིས་ཉེར་དགུ་སྐར་མ་
རྒྱལ། །ཟླ་བ་ཕུར་བུ་ཉི་མ་བྱ། །གཟའ་དང་སྐར་མ་བཟང་དུས་འཇུག །ཅེས་པ་དེ་
དག་གང་འཛོམ་ལ་དབུ་འཛུག་གོ །དེའང་བསྙེན་སྒྲུབ་ལ་མ་ཞུགས་པའི་སྔ་རོལ་ནས།
ཕྱག་བསྐོར། སཱཙྪ་ཆབ་གཏོར། རྒྱལ་བའི་བཀའ་བསྒྲག་པ་སོགས་ཚོགས་གསོག་གི་
རིམ་པ་དང༌། སྨེ་བརྩེགས་དང་རྣམ་འཇོམས་བུམ་ཁྲུས་སོགས་ཕྱི་ནང་གསང་ཁྲུས་
ཀྱིས་ཉམས་གྲིབ་མི་གཙང་བ་བསལ་བ་དང༌། ཡིག་བརྒྱ་དང་ན་རག་དོང་སྤྲུགས་སྤང་
སྐོང་གི་ཚོགས་ཉམས་ཆགས་སྡིག་སྒྲིབ་སྦྱོང་བ་དང༌། འདི་ཉིད་ཀྱི་མན་ངག་ལོགས་
སུ་འབྱུང་བ་ལྟར་སྒབ་འདྲེ་མནན་པ་རྟགས་ཐོན་ཚད་ལྡན་དུ་བྱ་བ་དང་། སྤྱིར་གསང་
སྔགས་བླ་མེད་ཀྱི་སྒོར་ཞུགས་སོ་ཅོག་ལ་དམ་ཚིག་གཅེས་ཤིང་། ཁྱད་པར་མཁའ་
འགྲོ་སྒྲུབ་པ་ལ་དམ་ཚིག་གཙང་བ་ཁོ་ན་གལ་ཆེ་བས་བསྒྲུབ་པ་ལ་ཞུགས་ཁར། སྡིག་
233

ཀོང་སྤྲུལ་ཡོན་ཏན་རྒྱ་མཚོས་མཛད།
སྦྱོང་གི་སྦྱིན་སྲེག་དང༌། བདག་འཇུག་ནན་ཏན་དུ་ལེན་ཅིང་སྔགས་སྤྱི་དང་ཁྱད་པར་
བསྙེན་སྒྲུབ་ཀྱི་དམ་ཚིག་རྣམས་སྲོག་བཞིན་དུ་བཙའ་བ་ཤིན་ཏུ་གལ་ཆེའོ། །དེ་ནས་
ཞག་གཉིས་གསུམ་གྱི་གོང་རོལ་ནས་ཕྱི་གཡོན་ལ་ཆ་གསུམ་གཏོར་མ་བཏང༌། གཞི་
བདག་ལ་དཀར་གཏོར་ཕུལ་ནས་མཐུན་རྐྱེན་མཛད་པའི་ཕྲིན་ལས་བཅོལ། བར་
གཅོད་རྩོམ་པའི་འབྱུང་པོའི་གདོན་རྣམས་ལ་དབང་ཆེ་བ་རྒྱལ་ཆེན་བཞི་ལ་གཏོར་མ་
ཕུལ་ནས་ཐོ་འཛུག་གྲུབ་ནའང་ལེགས་པས་འདོན་ཆ་ནི་ཡི་དམ་དགོངས་འདུས་ནས་
ལེན་པར་བྱ་སྟེ་འདི་ཉིད་དང་། ཆོས་སྡེ་མ་བུ་འབྲེལ་ཆགས་ཡིན་པའི་རྒྱུ་མཚན་གྱིས་
སབ་ཁ་གཞན་ལེན་དགོས་ནའང་འདི་ཉིད་ནས་འཐད་དོ། །ཡང་ན་རྡོ་རྗེ་དྲག་རྩལ་
ནས་སབ་ཀྱང་རུང་སྟེ་ཡབ་ཡུམ་ཟུང་འབྲེལ་གནད་ཀྱིས་སོ། །འདི་ཡན་བསྙེན་སྒྲུབ་
སྤྱི་གཅེས་ཀྱི་སྔོན་འགྲོ་ཡིན་པས་རྒྱས་བསྡུས་གང་འགྲུབ་ཆོག་གི་ཀ་དཔེ་མ་མི་དགོས་
སོ། །དཀྱིལ་འཁོར་བཅས་བཤམ་ཕྱི་སྒྲུབ་ཉིད་ཀྱི་དབུ་ནས་འབྱུང་བ་ལྟར་ལ། ཐོད་
པའི་ནང་སྔགས་འཁོར་བྲི། དེ་ལ་སྤྲ་རྩིས་དྲི་ལ་ཞེས་པ་དེ་རླན་གྱིས་མི་འཇིགས་པའི་
ཕྱིར་སྤྲ་རྩིས་བྱུགས་དགོས་པའི་དོན་ཡིན། མེ་ལོང་སྔགས་འཁོར་སྐབས། ས་བོན་བཾ་
མཐར་དབང་སྡུད་འདོད་གསོལ་འདི་ཉིད་ཀྱི་སྦྱིན་སྲེག་ནས་འབྱུང་བ་ནི། ལྷ་འདྲེ་མི་
གསུམ། མི་ནོར་ཟས་གསུམ། ལྟོ་གོས་ཆོས་གསུམ། མོས་པ་རྣམ་བཞི་དང༌ ། ཁྱད་
པར་དབང་གི་ལྷ་ཐམས་ཅད་དང༌། རྒྱལ་བ་ཞི་ཁྲོ། དཔལ་རྟ་ཕག་ཡབ་ཡུམ། མ་རྒྱུད་
མཁའ་འགྲོ་ཐམས་ཅད་ཀྱི་མཐུ་ནུས་འཁོར་འདས་སྣང་སྲིད་ཐམས་ཅད་བདག་སྒྲུབ་
པ་པོའི་དབང་དུ་འདུས་པར་གྱུར་ཅིག བ་ཤཾ་ཀུ་རུ་ཧཱུཾ་ཛཿ ལྟ་བུ་གང་འཐད་བྱ། དབང་
སྡུད་ཀྱི་རྫས་སྣ་བརྒྱད་པོ་གཞུང་འདི་དང༌། ཡིག་ཆུང་གསང་བའི་མན་ངག་གསེར་གྱི་
ལྡེའུ་མིག་གཉིས་ཅུང་མཐུན་མིན་བྱུང་ཡང༌། རྒྱུད་ལས་བྱང་སེམས་དཀར་དམར་ཚིག་
234

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
ཟིན་གསལ་བ་དང་མན་ངག་གབ་པའི་མཚན་ཉིད་ཡིན་པས་ཡིག་ཆུང་གསེར་ལྡེ་
ལྟར་དགོས། དེའང་རྡོ་རྗེ་ཟིལ་པ་དང་པདྨ་མཚལ་ཆེན་ནི་ཁྱིའུ་ཕོ་མོ་གྲོང་བའི་ཆོས་
ཀྱིས་མ་གོས་པའི་བྱང་སེམས་དཀར་དམར་རང་བྱུང་རྙེད་ན་མཆོག མ་རྙེད་ན་བྱང་
སེམས་དཀར་པོའི་ཚབ་དངུལ་ཆུ་བཙོ་བཀྲུ་ཆེན་མོའི་དཀར་འདུལ་ཚད་ལྡན་དང༌།
དམར་པོའི་ཚབ་ཙཱ་རི་སོགས་ནས་འབྱུང་བའི་རང་བྱུང་གི་ལི་ཁྲི་སིནྡྷུ་རར་གྲགས་པ་
དང༌། དེ་གཉིས་ཀྱང་མ་རྙེད་པའམ། རྙེད་ཀྱང་སྐྱོབས་སུ་ཅུ་གང་དང་བྲག་ཞུན་ཤར་
དང་ནུབ་ཏུ་བཞག ཚྭ་སྣ་ནི་གཙོ་བོ་རྒྱ་རྒྱ་མ་ཁ་གསུམ་གྱིས་མཐུས། ཨ་མྲྀ་ཏ་ནི་དམ་
སེལ་ཅན་དང་མ་འདྲེས་པའི་རྩ་བརྒྱད་སྟོང་སྦྱར་རོ། །མེ་ལོང་གི་ཞལ་ཁེབས་དར་དམར་
འོག་དང་དར་དཀར་སྟེང་བྱ། ཐུན་མཚམས་འབུལ་གཏོར་ཟུར་གསུམ་དང༌། ནུབ་རེ་
བཞིན་ཕུལ་རྒྱུའི་བཀའ་སྲུང་གཏོར་འབུལ་བཅས་ཚོགས་པར་བྱས་ནས། རང་གི་
གདན་གྱི་འོག་ཏུ་གཡུང་དྲུང་དགའ་བ་འཁྱིལ་བ་བྲི། གོས་དམར་དང་། སིནྡྷུ་རའི་
ཐིག་ལེ་སོགས་དབང་གི་རྟགས་གདབ་ལ་ཁ་ནུབ་ཏུ་ཕྱོགས་བས་འཁོད།
བཅས་
བཤམ་ནུབ་ནས་ཤར་དུ་ཕྱོགས་པས་རང་དང་ཞལ་སྤྲོད་བདེ་ན་ལེགས།
མི་བདེ་
ནའང་བདག་མདུན་དཀྱིལ་འཁོར་གཅིག་ཏུ་བསྒོམ་པ་ལས། མེ་ལོང་དང་བྱད་བཞིན་
ལྟར་ཆ་གཉིས་སུ་བྱ་རྒྱུ་མིན་པས་གང་བདེར་བཀོད་ཆོག བདག་མདུན་ཐ་མི་དད་དུ་
བསྒོམས་ ཀྱང་བསྒྲུབ་རྫས་ ཚང་བར་བཀོད་པའི་ཚུལ་འདི་ནི་རྙིང་ མ་ རང་ གཞུང་
གི་དགོངས་པ་ཚད་ལྡན་ཁོ་ན་སྟེ་བདག་བསྐྱེད་གཙོར་བཏོན་པའི་ཕྱི་སྒྲུབ་ལ་བསྒྲུབ་
རྫས་མི་དགོས་པའི་གསར་ལུགས་ཀྱི་རྒྱས་འགེབས་འདི་ལ་མི་བྱ་བར་རང་ལུགས་
ཐད་སོར་བཞག་པ་གནད་ཆེའོ། །བཤམ་ནི་གང་དུ་དཀོན་མཆོག་སྤྱིའི་རྟེན་དང་ཡེ་
ཤེས་ཌཱ་ཀིའི་སྐུ་བརྙན་བཀྲམ་པའི་མདུན་དུ་གཞི་མ་དམར་པོ་རྫས་ལྡན་གྱི་བྱུགས་པ་
235

ཀོང་སྤྲུལ་ཡོན་ཏན་རྒྱ་མཚོས་མཛད།
བྱས་པའི་ཁར་རྡུལ་ཚོན་རས་བྲིས་ཀྱི་དཀྱིལ་འཁོར་གང་རུང་ངམ། མ་འཛོམ་ན་མེ་
ཏོག་དམར་པོའི་ལྔ་ཚོམ་བཀོད་པའི་དབུས་སུ་རྐང་གསུམ་སྟེང་བུམ་པ། དེའི་ཁར་
ཐོད་པ་བཅུད་ལྡན་གྱི་ཁ་མེ་ལོང་གིས་བཅད་ཅིང་དར་ཁེབས་བྱས་པའི་སྟེང་མཉྫི་མཐོ་
བ་ལ་རྟེན་གཏོར་བཀོད། མཐའ་བསྐོར་གྱི་ཕྱོགས་མཚམས་བརྒྱད་དུ་དབང་སྡུད་རྫས་
སྣ་བརྒྱད་ཐོད་པ་མཚན་ལྡན་ནམ། རིན་པོ་ཆེའི་སྣོད་ཆག་གས་མེད་པར་བཀོད་པའི་
གཡས་སུ་བདུད་རྩི་དང་དཀར་གཏོར། གཡོན་དུ་རཀྟའི་སྣོད་དང་དམར་གཏོར།
མདུན་དུ་བཀའ་སྲུང་གི་རྟག་གཏོར། བུམ་པའི་གཡས་གཡོན་གར་བདེར་ཟས་ནོར་
མཆོག་གི་རྫས་ཅི་འདོད་བཀོད། ཐལ་རྡུལ་འབགས་རྩོག་གིས་མི་སྤགས་བའི་ཡོལ་
བ་སོགས་གང་འོས་བྱ། རྣམ་འཇོམས་བདུད་རྩི་འཁྱིལ་བའི་སྔགས་ཆབ་ཀྱིས་གནས་
དང་ཡོ་བྱད་བསངས་གྲུབ་ནས་སྣང་བ་དབང་དུ་སྡུད་པའི་རྟེན་འབྲེལ་དུ་དགོངས་ཐུན་
ཞི་གནས་འགོ་བརྩམས་ཏེ། ཐོག་མར་ཚིག་བདུན་གསོལ་འདེབས་དང་འདི་ཉིད་གྱི་
བརྒྱུད་འདེབས་བྱས་ནས་རྩ་བ་གསུམ་དང་བྱེད་པར་རྩ་བའི་བླ་མ་དང་ཨོ་རྒ